NBA 1957-58

H αγωνιστική περίοδος 1957-58 ήταν η 12η στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 72 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Σαιντ Λούις Χοκς κέρδισαν τους Μπόστον Σέλτικς με 4-2 νίκες στους τελικούς και κατέκτησαν τον τίτλο. Αυτός ήταν ο πρώτος και ο τελευταίος -μέχρι σήμερα- τίτλος στην ιστορία των Χοκς.

 Αξιοσημείωτα γεγονότα 
 Πριν την έναρξη της αγωνιστικής περιόδου, οι Φορτ Γουέιν Πίστονς μετακόμισαν στο Ντιτρόιτ του Μίσιγκαν και μετονομάστηκαν σε Ντιτρόιτ Πίστονς, ενώ οι Ρότσεστερ Ρόγιαλς μετακόμισαν στο Σινσινάτι του Οχάιο και μετονομάστηκαν σε Σινσινάτι Ρόγιαλς. Πλέον, μόνο οι Σίρακιουζ Νάσιοναλς έδρευαν σε πόλη με λιγότερο από ένα εκατομμύριο κατοίκους.
 Ο Ροντ Χάντλεϊ του πανεπιστημίου της Δυτικής Βιρτζίνια επιλέχθηκε στο νούμερο 1 του Ντραφτ από τους Σινσινάτι Ρόγιαλς. Οι Μπόστον Σέλτικς επέλεξαν τον Σαμ Τζόουνς στο νούμερο 8.
 Το All-Star Game της σεζόν έλαβε χώρα την Τρίτη 21 Ιανουαρίου 1958 στο Kiel Auditorium του Σαιντ Λούις. Μπροστά σε 12.854 θεατές, η Ανατολή επικράτησε της Δύσης με 130-118. Ο Μπομπ Πετίτ των Σαιντ Λούις Χοκς έλαβε το βραβείο του πολυτιμότερου παίκτη.
 Στις 12 Μαρτίου 1958 και στο τελευταίο παιχνίδι των Σινσινάτι Ρόγιαλς για την κανονική περίοδο ενάντια στους Μινεάπολις Λέικερς, ο Μόρις Στόουκς ήρθε σε επαφή με άλλον παίκτη κατά την προσπάθειά του να πλησιάσει προς το αντίπαλο καλάθι, έπεσε άτσαλα με το κεφάλι στον αγωνιστικό χώρο και λιποθύμησε. Όταν ξαναβρήκε τις αισθήσεις του, επανήλθε στον αγώνα, όπου και ήταν ο πρώτος σκόρερ. Τρεις ημέρες αργότερα, αγωνίστηκε και στο πρώτο παιχνίδι των πλέι-οφ ενάντια στους Ντιτρόιτ Πίστονς, πετυχαίνοντας 12 πόντους. Κατά την πτήση της επιστροφής, η κατάστασή του χειροτέρεψε. Υπέστη επιληπτική κρίση και μεταφέρθηκε εσπευσμένα στο νοσοκομείο σε κωματώδη κατάσταση μόλις το αεροπλάνο προσγειώθηκε. Η διάγνωση έκανε λόγο για μετατραυματική εγκεφαλοπάθεια καθώς επίσης και πλήρη παράλυση των κινητικών του νευρώνων. Ο Στόουκς θα έμενε παράλυτος για όλη την υπόλοιπη ζωή του. Χάρη στη μεγάλη προσπάθεια που κατέβαλε και στις εξαντλητικές θεραπείες, κατάφερε με τον καιρό να επικοινωνεί με τα μάτια, να δακτυλογραφεί, να ζωγραφίζει και να ανακτήσει περιορισμένο μέρος της ικανότητας ομιλίας του. Δίπλα του βρισκόταν από την πρώτη στιγμή ο φίλος και συμπαίκτης του, Τζακ Τουάιμαν, ο οποίος ανέλαβε τη φροντίδα και την κηδεμονία του Στόουκς στα χρόνια που ακολούθησαν. Στις 6 Απριλίου 1970, η καρδιά του Στόουκς δεν άντεξε άλλο και πέθανε σε ηλικία 36 ετών. Ο Τουάιμαν έζησε μέχρι το 2012, όταν και απεβίωσε σε ηλικία 78 ετών. Το 2013, το ΝΒΑ θέσπισε το βραβείο του καλύτερου συμπαίκτη, με την ονομασία «Twyman-Stokes Teammate of the Year Award», προς τιμήν των δύο φίλων.

+Αλλαγές προπονητώνΠριν την έναρξη της σεζόν Ομάδα Απερχόμενος προπονητής Νέος προπονητής Μινεάπολις Λέικερς Τζον Κούντλα Τζορτζ ΜάικανΚατά τη διάρκεια της σεζόν Ομάδα Απερχόμενος προπονητής Νέος προπονητής Ντιτρόιτ Πίστονς Τσαρλς Έκμαν Ρεντ Ρότσα

 Κανονική περίοδος 
 Βαθμολογίες 

Δυτική Περιφέρεια
ΘέσηΟμάδαΝίκεςΉττες% Νικών1Σαιντ Λούις Χοκς413156,9%2Ντιτρόιτ Πίστονς333945,8%3Σινσινάτι Ρόγιαλς333945,8%4Μινεάπολις Λέικερς195326,4%

Ανατολική Περιφέρεια
ΘέσηΟμάδαΝίκεςΉττες% Νικών1Μπόστον Σέλτικς492368,1%2Σίρακιουζ Νάσιοναλς413156,9%3Φιλαδέλφεια Ουόριορς373551,4%4Νιου Γιορκ Νικς353748,6%

  Πρόκριση στα πλέι-οφ

 Κορυφαίοι στατιστικών 
ΚατηγορίαΌνομα ΟμάδαΣτατιστικάΠόντοιΤζορτζ ΓιάρντλιΝτιτρόιτ Πίστονς2.001ΡιμπάουντΜπιλ ΡάσελΜπόστον Σέλτικς1.564ΑσίστΜπομπ ΚούζιΜπόστον Σέλτικς463Σουτ εντός παιδιάς (%)Τζακ ΤουάιμανΣινσινάτι Ρόγιαλς45,2% Βολές (%)Ντολφ ΣέιςΣίρακιουζ Νάσιοναλς90,4%

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

 Βραβεύσεις 
 Πολυτιμότερος παίκτης (MVP): Μπιλ Ράσελ (Μπόστον Σέλτικς)
 Rookie της χρονιάς: Γούντι Σάουλντσμπερι (Φιλαδέλφεια Ουόριορς)

 Καλύτερη πεντάδα
 Μπομπ Κούζι (Μπόστον Σέλτικς)
 Ντολφ Σέις (Σίρακιουζ Νάσιοναλς)
 Μπομπ Πετίτ (Σαιντ Λούις Χοκς)
 Τζορτζ Γιάρντλι (Ντιτρόιτ Πίστονς)
 Μπιλ Σάρμαν (Μπόστον Σέλτικς)

 2η καλύτερη πεντάδα
 Τομ Γκόλα (Φιλαδέλφεια Ουόριορς)
 Κλιφ Χάγκαν (Σαιντ Λούις Χοκς)
 Σλέιτερ Μάρτιν (Σαιντ Λούις Χοκς)
 Μπιλ Ράσελ (Μπόστον Σέλτικς)
 Μόρις Στόουκς (Σινσινάτι Ρόγιαλς)

 Πλέι-οφ 

 Παραπομπές 

 Εξωτερικοί σύνδεσμοι 
Αγωνιστική περίοδος 1957-58 στο NBA.com
Περίληψη αγωνιστικής περιόδου 1957-58  στο Basketball-Reference.com